Document ID: 31996R1044

KOMISSION ASETUS (EY) N:o 1044/96,
annettu 11 päivänä kesäkuuta 1996,
erityistoimenpiteistä asetuksista (ETY) N:o 3665/87, (ETY) N:o 3719/88 ja (ETY) N:o 1964/82 poikkeamiseksi naudanliha-alalla annetun asetuksen (EY) N:o 773/96 muuttamiseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna komission asetuksella (EY) N:o 894/96 (2), ja erityisesti sen 13 artiklan 12 kohdan,
sekä katsoo, että
komission asetuksessa (EY) N:o 773/96 (3), sellaisena kuin se on muutettuna asetuksella (EY) N:o 957/96 (4), vahvistetaan erityistoimenpiteet tiettyjen vientitoimien asianmukaiseksi hoitamiseksi useiden kolmansien maiden toteutettua toimenpiteitä BSE:ltä suojautumiseksi,
kokemus on osoittanut, että lisenssien voimassaoloajan pidennys on tarpeen, jotta vientitoimet, joihin edellä kuvaillut olosuhteet ovat vaikuttaneet, voidaan saattaa päätökseen,
Yhdistyneestä kuningaskunnasta peräisin oleva liha on aiheuttanut ongelmia; asetuksessa (EY) N:o 773/96 säädetään tarkoituksenmukaisesta ratkaisusta suoraan viedylle lihalle, mutta ei neuvoston asetuksen (ETY) N:o 565/80 (5), sellaisena kuin se on muutettuna asetuksella (ETY) N:o 2026/83 (6), 4 ja 5 artiklassa säädettyihin menettelyihin asetetulle lihalle; tämän vuoksi on tarpeen muuttaa asetus (EY) N:o 773/96, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 773/96 seuraavasti:
1. Korvataan 2 artiklan ensimmäisessä alakohdassa oleva päivämäärä "31 päivään toukokuuta 1996" päivämäärällä "31 päivään heinäkuuta 1996".
2. Korvataan 5 artiklan 3 kohta seuraavasti:
"3. Viejän pyynnöstä peruutetaan vientitodistus, maksuilmoitus ja vienti-ilmoitus, jotka koskevat Yhdistyneestä kuningaskunnasta peräisin olevaa lihaa, jota ei ole vielä viety pois yhteisön tullialueelta ja jonka osalta tullimuodollisuudet on saatu päätökseen tai joka on asetettu johonkin asetuksen (ETY) N:o 565/80 4 ja 5 artiklassa tarkoitettuun menettelyyn jossain muussa jäsenvaltiossa kuin Yhdistyneessä kuningaskunnassa 31 päivään maaliskuuta 1996 mennessä. Viejä maksaa takaisin mahdollisesti ennalta maksetun vientituen, ja näihin toimiin liittyvät erilaiset vakuudet vapautetaan."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä kesäkuuta 1996.

Labels: 12
3
17
18